
Polugodišnji izvještaj o izvršenju proračuna Općine Lećevica za 2026. godinu

ZAKONSKA OBVEZA
Zakonom o proračunu (Narodne novine broj 144/21) propisana je obveza izrade i podnošenja polugodišnjeg izvještaja o izvršenju proračuna predstavničkom tijelu na donošenje do 30. rujna tekuće godine.. 

Sadržaj polugodišnjeg izvještaja o izvršenju proračuna propisan je Pravilnikom o polugodišnjem i godišnjem izvještaju o izvršenju proračuna (Narodne novine broj 85/23). U članku 4. navedenog Pravilnika utvrđeno je da polugodišnji izvještaj o izvršenju proračuna jedinice lokalne i područne samouprave sadrži: 

   1.  Opći dio izvještaja
        A. Račun prihoda i rashoda 
        B. Račun financiranja 
   A. Račun prihoda i rashoda iskazuje se u sljedećim tablicama: 
        - Prihodi i rashodi prema ekonomskoj klasifikaciji
        - Prihodi i rashodi prema izvorima financiranja 
        - Prihodi prema funkcijskoj klasifikaciji 

B. Račun financiranja iskazuje se u sljedećim tablicama: 
     - Račun financiranja prema ekonomskoj klasifikaciji
     - Račun financiranja prema izvorima financiranja 

2. Posebni dio Proračuna po organizacijskoj i programskoj klasifikaciji ne razini odjeljka       
     ekonomske klasifikacije, 
3. Izvještaj o zaduživanju na domaćem i stranom tržištu novca i kapitala,
4. Izvještaj o korištenju proračunske zalihe, 
5. Izvještaj o danim jamstvima i izdacima po jamstvima, 
6. Obrazloženje ostvarenja prihoda i primitaka, rashoda i izdataka. 

Slijedom naprijed navedenog u nastavku se daju izvještaji i obrazloženja kako slijedi: 

IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA 

Općina Lećevica je dana 11. prosinca 2009. godine sklopila Ugovor o pozajmici s trgovačkim društvom Regionalni centar čistog okoliša d.o.o. Split u iznosu od 700.000,00 kn
(92.905,97 EUR) i dana 06.05.2011 g .u iznosu od 300.000,00 kn,( 39.816,84 EUR) sa kamatom od 4 % godišnje,31.12.2024 g. sklopljen je Dodatak ugovorima o pozajmici kojim se prolongira rok dospijeća pozajmica na 31.prosinca 2025 g. ili danom pravomoćnosti građevinske dozvole za izgradnju Centra za gospodarenje otpadom „Lećevica „ .
[bookmark: _Hlk103259406]Temeljem Odluke Općinskog vijeća o zaduženju Općine Lećevica za projekt K.K.06.1.1.08.-Otvorene ljetne pozornice Urbane aglomeracije Split-Uređenje bunara Pišteti , Ministarstvo financija je izdalo suglasnost za zaduženje 13.10.2020. na iznos od 1.298.755,00 kn  (172.374,41 EUR)., od toga  je ukupno iskorišteno 465.194,61 kn (61.741,94 EUR), priljevom EU sredstava i dospijećem rata (od 568,00 EUR-tromjesečno) po kreditu vraćen je iznos od 49.452,26 EUR i ukupan ostatak duga iznosi 12.420,99 EUR.

Temeljem Odluke Općinskog vijeća o zaduženju Općine Lećevica za kapitalni projekt ref.ozn. K.K.06.2.2.12.0002-„Brownfield na području Urbane aglomeracije  Split“ projekt „Multifunkcionalni centar fra Ante Konstantina Matasa“ u, Ministarstvo financija je izdalo suglasnost za zaduženje 21.05.2021. na iznos od 3.158.574,26 kn (419.214,85 EUR), od toga  je ukupno iskorišteno 252.129,92 EUR , vraćeno 97.145,59 EUR i ukupan ostatak duga iznosi 152.677,34 EUR.

IZVJEŠTAJ O KORIŠTENJU PRORAČUNSKE ZALIHE
 Sukladno članku 65. Zakona o proračunu (Narodne novine broj 144/21) sredstva proračunske zalihe mogu se koristiti za nepredviđene namjene za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dostatna sredstva jer ih pri planiranju proračuna nije bilo moguće predvidjeti. 

Sredstva se mogu koristiti za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredvidivih nesreća, te za druge nepredviđene rashode tijekom godine. 

U 2026. godini Općina Lećevica nije koristila sredstva proračunske zalihe .

 IZVJEŠTAJ O DANIM JAMSTVIMA I IZDACIMA PO JAMSTVIMA 
Izdavanje jamstva jedinice lokalne samouprave propisano je odredbama članka 129. Zakona o proračunu (Narodne novine broj 144/21). 

U razdoblju od 01. siječnja do 30. lipnja 2026. godine nisu dana nova jamstva i suglasnosti za zaduživanje, niti je u izvještajnom razdoblju bilo izdataka po danim jamstava.

IZVJEŠTAJ O STANJU POTRAŽIVANJA I OBVEZA TE POTENCIJALNIH OBVEZA PO OSNOVI SUDSKIH POSTUPAKA 

A/ Stanje nenaplaćenih potraživanja za prihode(skupina 16 i 12) Općine Lećevica  

Općina Lećevica                                        54.505,37 EUR (od toga dospjelo 54.505,37 EUR)

 B/ Stanje nepodmirenih dospjelih obveza Općine Lećevica 

[bookmark: _Hlk103321114]Općina Lećevica                                  1.059.289,04 EUR (od toga dospjelo 545.631,93 EUR)

C/Potencijalne obveze po osnovi sudskih postupaka 
Trenutno nema sudskih postupaka u tijeku.



IZVJEŠTAJ O KORIŠTENJU SREDSTAVA FONDOVA EUROPSKE UNIJE

--Ugovori koji se uspješno provode u 2026 god. sufinancirani iz EU su :                                                 

a) Projekt Zaželi – prevencija institucionalizacije - faza IV“, broj poziva: 
            SF.3.4.11.01 u sklopu ESF +Programa „Učinkoviti ljudski potencijali 2021 – 2027.“ 
            ukupne vrijednosti 765.000,00 EUR - 100 % financiran iz EU 
[bookmark: _Hlk167259148]  
OBRAZLOŽENJE OPĆEG DIJELA PRORAČUNA 
Proračun Općine Lećevica za 2026. godinu usvojen je na 05.sjednici Općinskog vijeća održanoj 22.12.2025. g.

Polugodišnje izvršenje Proračuna Općine Lećevica realizirano je u slijedećim iznosima : 

· [bookmark: _Hlk103322532]Ukupno ostvarenje prihoda i primitaka iznosi 395.312,39 EUR 

(Od toga značajni prihodi odnose se na: 119.098,80-EU sredstva za realizaciju projekta, 94.653,63 EUR-Porez, 8.664,95 EUR-porez na imovinu, 24.391,58 EUR-komunalne naknade,9.172,02 EUR-Grobljanska naknada, Prihodi od nefinancijske imovine-52.301,71 EUR, 27.703,59 EUR-tekuće pomoći iz županijskog proračuna, 54.365,58 EUR- pomoći fiskalnog izravnanja) 

· Ukupni rashodi i izdaci  iznose 463.114,27 EUR 

(sastoje se od tekućih rashoda poslovanja  u iznosu od 432.912,29 EUR, 
rashoda za nabavu nefinancijske imovine u iznosu od 18.887,50 EUR i rashoda za financijsku imovinu u iznosu od 11.314,48 EUR)   
         
što rezultira ukupnim manjkom prihoda u iznosu od 67.801,88 EUR 

· Raspoloživa sredstva iz prethodnih godina iznose 593.377,16 EUR (manjak prihoda na dan 31.prosinca 2025. godine ) uvećan za manjak prihoda tekućeg razdoblja u iznosu od 67.801,88 EUR čine ukupni manjak prihoda i primitaka od 661.179,04 EUR .

